CELEX: 32015D0903
Language: el
Date: 2015-06-10 00:00:00
Title: Εκτελεστική απόφαση (ΕΕ) 2015/903 της Επιτροπής, της 10ης Ιουνίου 2015, σχετικά με μέτρο που έλαβε η Ισπανία, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, για την απαγόρευση της διάθεσης στην αγορά μηχανής ξακρίσματος χόρτων που κατασκευάζεται από τη NINGBO SPARK TOOLS Co Ltd, Κίνα [κοινοποιηθείσα υπό τον αριθμό C(2015) 3800] (Κείμενο που παρουσιάζει ενδιαφέρον για τον ΕΟΧ)

12.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 147/23
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/903 ΤΗΣ ΕΠΙΤΡΟΠΉΣ
   της 10ης Ιουνίου 2015
   σχετικά με μέτρο που έλαβε η Ισπανία, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, για την απαγόρευση της διάθεσης στην αγορά μηχανής ξακρίσματος χόρτων που κατασκευάζεται από τη NINGBO SPARK TOOLS Co Ltd, Κίνα
   
      
         [κοινοποιηθείσα υπό τον αριθμό C(2015) 3800]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 11 παράγραφος 3,
   Εκτιμώντας τα ακόλουθα:
   
               (1)
            
            
               Η Ισπανία ενημέρωσε την Επιτροπή σχετικά με μέτρο απαγόρευσης της διάθεσης στην αγορά μηχανής ξακρίσματος χόρτων N1E-SPK-200 (CB200-08) που κατασκευάζεται από την εταιρεία NINGBO SPARK TOOLS Co Ltd, Κίνα, εισάγεται από την ADEO SERVICES, Γαλλία, και διανέμεται στην Ισπανία από τη LEROY MERLIN, Ισπανία.
            
         
               (2)
            
            
               Η μηχανή ξακρίσματος χόρτων έφερε τη σήμανση «CE», σύμφωνα με την οδηγία 2006/42/ΕΚ σχετικά με τα μηχανήματα.
            
         
               (3)
            
            
               Ο λόγος για τη λήψη του μέτρου ήταν η μη συμμόρφωση της μηχανής ξακρίσματος χόρτων με τις βασικές απαιτήσεις υγείας και ασφάλειας που ορίζονται στο παράρτημα I της οδηγίας 2006/42/ΕΚ, σημεία 1.4.1 — Γενικές απαιτήσεις για τους προφυλακτήρες και τις προστατευτικές διατάξεις, 1.4.2 — Ειδικές απαιτήσεις για τους προφυλακτήρες, και 1.7.3 — Σήμανση των μηχανημάτων, με την αιτιολογία ότι η απόσταση μεταξύ του επιπέδου κοπής και του προστατευτικού άκρου του εργαλείου ήταν μικρότερη από 10 mm, με συνέπεια να υπάρχει κίνδυνος τραυματισμού από κοπή.
            
         
               (4)
            
            
               Η Ισπανία ενημέρωσε τον διανομέα σχετικά με τις ελλείψεις. Ο διανομέας έλαβε τα αναγκαία μέτρα για την απόσυρση των μη συμμορφούμενων προϊόντων από την αγορά.
            
         
               (5)
            
            
               Η διαθέσιμη τεκμηρίωση, οι παρατηρήσεις και οι ενέργειες των ενδιαφερόμενων μερών καταδεικνύουν ότι η μηχανή ξακρίσματος χόρτων N1E-SPK-200 (CB200-08) δεν πληροί τις βασικές απαιτήσεις υγείας και ασφάλειας που ορίζονται στην οδηγία 2006/42/ΕΚ. Ως εκ τούτου, είναι σκόπιμο να κριθεί ως δικαιολογημένο το μέτρο που έλαβε η Ισπανία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέτρο που έλαβε η Ισπανία για την απαγόρευση της διάθεσης στην αγορά μηχανής ξακρίσματος χόρτων N1E-SPK-200 (CB200-08) που κατασκευάζεται από τη NINGBO SPARK TOOLS Co Ltd, Κίνα, η οποία εισάγεται από την ADEO SERVICES, Γαλλία, και διανέμεται στην Ισπανία από τη LEROY MERLIN, Ισπανία, είναι δικαιολογημένο.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 10 Ιουνίου 2015.
      
         
            Για την Επιτροπή
         
         Elżbieta BIEŃKOWSKA
         
            Μέλος της Επιτροπής
         
      
   
   
      (1)  ΕΕ L 157 της 9.6.2006, σ. 24.